„ Fyrst og fremst viðurkenning á starfi Íslenska ferðaklasans ” Ásta Kristín Sigurjónsdóttir , framkvæmdastjóri Íslenska ferðaklasans , var á dögunum skipuð í stjórn alþjóðlegra klasasamtaka . Hún segir færri ferðamenn kallar á breyttar áherslun en tækifærin séu gríðarleg enda landið gjöfult af náttúruauðlindum og hugvit fólksins sterkt . Ásta Kristín Sigurjónsdóttir , framkvæmdastjóri Íslenska ferðaklasans . Megintilgangur klasa er að efla samkeppnishæfni þess geira sem um ræðir , hlúa að nýsköpun og stuðla að aukinni verðmætasköpun . Íslenski ferðaklasinn starfar samkvæmt þessu en hann var settur á laggirnar árið 2015 . Það er Ásta Kristín Sigurjónsdóttir sem veitir honum forstöðu og hún tekur nú sæti í stjórn alþjóðlegu klasasamtakanna TCI-network . Túristi lagði nokkrar spurningar fyrir Ástu Kristínu um þann vegsauka og starfsemi klasans . Hvað þýðingu hefur stjórnarkjörið fyrir íslenska ferðaklasann ? Þetta er fyrst og fremst viðurkenning á starfi Íslenska ferðaklasans . Við vinnum í takt við ákveðna klasahugmyndafræði og það er tekið eftir því á alþjóðlegum vettvangi að okkur hefur tekist að byggja upp sterkan vettvang meðal aðildafélaga okkar . Íslenskt atvinnulíf er þekkt á erlendri grundu fyrir að vera skilvirkt , frjótt og nýskapandi og í þeim öra vexti sem ferðaþjónustan hefur verið í þá þekkja enn fleiri áfangastaðinn Ísland og fyrir hvað hann stendur . Það hjálpar auðvitað til að hafa hér sterkar stoðir og góða ímynd sem aðilar um allan heim hafa áhuga á að læra af , tengja við og vinna með okkur . En fyrir þig sjálfa ? Þetta er mikill heiður og ég tek auðmjúk við þessu hlutverki . Það eitt að vinna náið með því fólki sem lagði grunninn að hugmyndafræðinni er frábær tilfinning og ekki víst að ég gæti beðið um mikið meira á mínu faglega sviði . Þó svo ég brenni fyrir ferðaþjónustu og vil sjá hana dafna þá koma allar atvinnugreinar saman þessum klasavettvangi . Nú verður það mitt hlutverk að laða til okkar öfluga klasa og fá þá í lið með okkur því saman eru við miklu sterkari . Hér heima eigum við öflugan Sjávarklasa , Jarðvarma / orkuklasa , Fjártækniklasa , og Álklasa . Síðan eru að byggjast upp fleiri sem ég myndi svo gjarnan vilja styðja við bakið á með þeirri hugmyndafræði og verkfærum sem nýst hafa best í að byggja upp bætta samkeppnishæfni með nýsköpun og vöruþróun . Ferðaklasinn verður fimm ára á næsta ári . Hverjir eru hápunktarnir í starfi ykkar hingað til ? Það hafa verið fjöldamargir skemmtilegir viðburðir og hápunktarnir það margir að það er áskorun að velja á milli . Bara það eitt að við höfum öðlast viðurkenningu sem vettvangur sem leitað er til er stór áfangi . Þekking á hvað klasi er og hvernig við störfum er að verða æ útbreiddari og með því kemur staðfesta og tiltrú . Við erum stolt af okkar mörgu samstarfsverkefnum og til að týna einhver til þá má nefna hvatningaverkefnið okkar og festu um ábyrga ferðaþjónustu sem yfir 350 fyrirtæki eru þátttakendur í . Eins verður að nefna að í fyrra tókum við svo yfir rekstur á Húsi ferðaklasans á Grandanum og þar getum við boðið félögum okkar uppá skrifstofu - og fundaraðstöðu . Við höldum líka vinnustofur , viðburði af öllum stærðum og gerðum og bjóðum auðvitað uppá besta kaffið í bænum . Í húsnæðinu hafa nú rúmlega þrjátíu frumkvöðlar og fyrirtæki í ferðaþjónustu aðstöðu í skapandi og skemmtilegu vinnuumhverfi í nánum tengslum við greinina . Nú eru aðrir tíma í ferðaþjónustu því ferðafólki fækkar . Kallar það á breyttar áherslur í vali á verkefnum fyrir ferðaklasann ? Já , það gerir það . Við erum meira að leggja áherslu á að vinna með starfandi fyrirtækjum í að skilgreina sinn tilgang og markmið . Við veltum því upp hvar þurfi að taka til , með hvaða aðferðum , skerpum fókusinn og vinnum með nýsköpun . Þetta gerum við markvisst í gegnum verkefnin okkar og með þeim viðburðum sem við bjóðum uppá . Breytt neysluhegðun fólks sem ferðast hefur áhrif á fyrirtækin en það er mikilvægt fyrir þau að vera skrefi á undan og leiða breytinguna , ekki bregðast eingöngu við . Þannig höfum við á Íslandi gríðarleg tækifæri enda er landið okkar gjöfult af náttúruauðlindum og hér er sterkt hugvit . Fyrirtækin eru markvisst að vinna í átt að sjálfbærni og æ fleiri skilja tilgang og mikilvægi þess að stunda ábyrga viðskiptahætti byggða á gæða þjónustu og vörum . Hvaða verkefni eru helst á döfinni núna ? Við erum margskonar verkefni í samstarfi við öfluga aðila . Má þar nefna Ratsjánna , í samstarfi við Nýsköpunarmiðstöð Íslands og Virkjum hugvitið , með stuðningi frá Atvinnu - og nýsköpunarráðuneytinu . Á síðasta ári stóðum við , ásamt Ferðamálastofu , fyrir ráðstefnunni Iceland Travel Tech í Hörpu og munum við endurtaka leikinn þann 8. maí á næsta ári . Áfram verður lögð mikil áhersla á vinnustofur og verkfæri sem tengjast verkefninu Ábyrg ferðaþjónusta en Samtök ferðaþjónustunnar koma inn í framkvæmdahluta þess verkefnis með meiri þunga en áður . Ásamt Matarauði Íslands og Matís komum við svo að verkefninu Nordic Food in Tourism fyrir norrænu ráðherranefndina . Að lokum má nefna að nýverið kynnti ráðherra ferðamála metnaðarfulla framtíðarsýn fyrir greinina sem byggð er á sjálfbærri þróun . Til þess að framtíðarsýnin nái fram að ganga þurfa fyrirtækin að ganga í takt og tengja við stefnuna . Þar er því mikilvæg brúarsmíði og tengihlutverk fyrir Ferðaklasann . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is